એવી જ રીતે સરકારે બીજો નિર્ણય એ કર્યો છે કે, નેશનલ હેલ્થ મિશન અંતર્ગત કરાર આધારિત કામ કરતાં કર્મચારીઓના વેતનમાં વધારો કરાશે. જે પ્રતિ માસ રુ. ૧૫૦૦થી રુ. ૫૦૦૦ જેટલો હશે. આ વધારાથી રાજ્ય સરકારને વાર્ષિક અંદાજે રુ. ૩૪ કરોડનું ભારણ વધશે. સમાન કામ, સમાન વેતન અને મહેનતાણાં માટે મળેલી રજૂઆતોને ધ્યાને લઈને સરકારે આ નિર્ણય કર્યો છે. જે હેઠળ આયુષ તબીબો, કાઉન્સીલરો, સ્ટાફ નર્સ, ફીમેલ હેલ્થ વર્કર, ફાર્માસીસ્ટ, સુપરવાઈઝર, લેબ-ટેકનીશિયન, એક્સ-રે, ટીબી હેલ્થ વિઝિટર અને વહીવટી સ્ટાફ સહિતની ૯૦થી વધુ વિવિધ સંવર્ગોના ૧૪,૫૦૦થી વધુ કર્મચારીઓને આ લાભ મળશે.